PolyAgent/wiki_georgian_en_parallel_20231101 huggingface dataset:
მთვარის თვითმავალი აპარატი

მთვარის თვითმავალი აპარატი, მთვარემავალი — მთვარის ზედაპირზე გადაადგილების უნარის მქონე სატრანსპორტო მოწყობილობა, რომლის დანიშნულებაა მთვარეზე კვლევის ჩატარება. იგი ან ავტომატურია, ან კოსმონავტები მართავენ.
პირველი მთვარის თვითმავალი აპარატი (საბჭოთა „ლუნოხოდ-1“) მთვარეზე მიიტანა ავტომატურმა საპლანეტათშორისო სადგურმა „ლუნა-17-მა“. მან იმუშავა 1970 წლის 17 ნოემბრიდან 1971 წლის 4 ოქტომბრამდე და გაიარა მთვარის ზედაპირზე 10 540 მ. იგი შედგებოდა ხელსაწყოს გერმეტული ნაკვეთურისა და ბორბლების შასისაგან. მასა 756 კგ. მისი კორპუსი მაგნიუმის შენადნობისაგან იყო დამზადებული, მისი ზედა ნაწილი გამოიყენებოდა მაცივებელ-რადიატორად. ღამით იხურებოდა სახურავით, დღისით კი იხსნებოდა და იმუხტებოდა მზის სხივებით. „ლუნახოდ-1-მა“ ნორმალურად იმუშავა კსომოსური ვაკუუმის, ტემპერატურათა დიდი რყევებისა და რადიაციის პირობებში. მან გამოიკვლია 80 000 მ2 ფართობი, გადმოსცა 200-ზე მეტი პანორამა და ზედაპირის 20 000-ზე მეტი სურათი, მოძრაობის გზაზე 500-ზე მეტ წერტილში შეისწავლა გრუნტის ფიზიკურ-მექანიკური, ხოლო 25 წერტილში ქიმიური თვისებები.
მეორე მთვარის თვითმავალი აპარატი (საბჭოთა „ლუნოხოდ-2“) მთვარეზე მოწმენდილობის ზღვის რაიონში მიიტანა ავტომატურმა საპლანეტათშორისო სადგურმა „ლუნა-21-მა“. რთულ ტოპოგრაფიულ პირობებში მთვარემავალმა იმუშავა 5 მთვარის დღე და გაიარა 37 კმ.
„აპოლოს“ სერიის კოსმოსური ხომალდების ფრენისას ამერიკელმა კოსმონავტებმა გამოიყენეს ორადგილიანი მთვარემავალი „როვერი“. იგი წარმოადგენდა ოთხბორბლიან (თითოეულის დიამეტრი იყო 81 სმ, სიგანე — 23 სმ) სატრანსპორტო საშუალებას, რომლის თითოეულ თვალს საკუთარი ძრავა გააჩნდა. კოსმონავტებს შეეძლოთ მთვარემავლის სიჩქარის ცვლა, შემობრუნება, დამუხრუჭება, მართვის სისტემა განსაზღვრავდა მიმართულებას, გავლილ მანძილს, მანძილს მთვარის კაბინამდე, რადიოტექნიკური საშუალებებით დამყარებული იყო პირდაპირი კავშირი დედამიწასთან. მასა 725 კგ (საკუთრივ მთვარემავლისა — 211, კოსმონავტებისა სიცოცხლის უზრუნველყოფის სისტემებთან ერთად — 367, სამეცნიერო აპარატურისა — 54 და სხვა), მაქსიმალური სიჩქარე 13 კმ/სთ, სვლის რესურსი 65 კმ. შეეძლო 20°-იანი აღმართის გადალახვა, 30 სმ-იანი სიმაღლის დაბრკოლება, 70 სმ-იანი სიგანის ნაპრალი და სხვა.
„აპოლო 15“, „აპოლო 16“ და „აპოლო 17“ ხომალდთა ფრენისას მთვარემავლებმა გაიარეს (შესაბამისად) 27.2 კმ, 27.1 კმ, 35.7 კმ.
ლიტერატურა
მთვარემავლები
Little T&A

Little T&A — ინგლისური როკ-ჯგუფ როლინგ სტოუნზის სიმღერა. იგი სინგლზე „Waiting on a Friend“ 1981 წელს გამოიცა. შეტანილია ალბომში Tattoo You.
რესურსები ინტერნეტში
ჯგუფის ოფიციალური საიტი
ჯგუფის დისკოგრაფია საიტზე Discogs
როლინგ სტოუნზის სიმღერები
1981 წლის სიმღერები
ჩორჩანის ეკლესია

ჩორჩანის ეკლესია
ჩორჩანის წმინდა გიორგის ეკლესია — არქიტექტურული ძეგლი სამცხე ჯავახეთში, ადიგენის მუნიციპალიტეტის სოფელ ჩორჩანში.
იგი მცირე ზომის დარბაზული ნაგებობაა. აგებულია დიდი ზომის ბაზალტის ქვით დუღაბზე. დგას პირდაპირ კლდის მასივზე ყოველგვარი საძირკვლის გარეშე. მხოლოდ აღმოსავლეთის კედელს აქვს ერთსაფეხურიანი ბაზალტის ქვითვე ნაწყობი ცოკოლი. პერანგის ქვა თითქმის სრულად მოცლილია, თუმცა მშვენივრადაა შემორჩენილი ანაბეჭდები. შესასვლელი სამხრეთ კედელშია გაჭრილი და დარბაზის იატაკიდან ორი საფეხურითაა აწეული. კარი არქიტრავული უნდა ყოფილიყო. იქვე დევს 2,2 მ სიგრძის საპირე ქვა, რომელიც კარის თავზე უნდა ყოფილიყო ჩადგმული. კარის ზღურბლზე შერჩენილია კარის ჩამკეტი და საანჯამე ფოსოები. კარის ჭრილის სამხრეთ საპირედ გამოყენებულია კარგად დამუშავებული პარელელეპიპედი, რომელსაც შუაში გამჭოლი წრიული ხვრელი აქვს. ტაძარი განათებული იყო დასავლეთის და აღმოსავლეთის სარკმლებით. სარკმლები ვიწროა, ზემოთკენ შევიწროვებული და თაღით დასრულებული, წირთხლები შეგინითკენ გაგანიერებული.
აღმოსავლეთის კედლის ფრონტონში შემორჩენილი ქვა მეტყველებს, რომ კედლები დასრულებული უნდა ყოფილიყო ქვის კარნიზით, რომელსაც ებჯინებოდა ლორფინი (ლორფინის ანაბეჭდები კარგად იკითხება). ტაძრის აფსიდი არასწორი ნახევარწრეა, დარბაზისგან 4-7 სმ სიგანის მხრით გამოყოფილი. კონქი ეყრდნობა მხრის პილასტრებზე გადასულ თაღს. აფსიდას ნიშები არ აქვს. არც საკურთხევლის იატაკია ამაღლებული დარბაზისგან და არც ტრაპეზია შემორჩენილი. საკურთხევლის სარკმლის ჩრდილოეთ პირში მოგვიანებით ჩასმული კუბია, რომლის პირზეც შეისრულ თაღში ჩამჯდარი გოლგოთის ჯვრის რელიეფური გამოსახულებაა. ამ წახნაგის მარცხენა წახნაგზე კი შუაში ოვალური ფოსოა ამოჭრილი. ტაძარი დასრულებულია ნახევარწრიული კამარით, რომელიც ეყრდნობა სატრიუმფო თაღებს.
ნახევარპილასტრები, ისევე როგორც მხრები დასრულებულია კაპიტელებით. ოთხივე პროფილირებულია: მხრის კაპიტელებს სამ-სამი ლილვი აქვს, ხოლო ნახევარპილასტრის კაპიტელებს ორ-ორი (შესაბამისად, თუ პირველები უფრო მაღალია ვიდრე მეორეები). ამ კაპიტელებიდან სამს ლილვები მხოლოდ საფასადე მხარეს აქვს მოცემული, ჩრდილოეთი მხრის კაპიტელს კი სამივე მხარეს. დარბაზის იატაკი მიწატკეპნილია.
ტაძრის გარშემო მდებარე სასაფლაოზე აღმოჩენილია XIX საუკუნის საფლავის ქვები არაბული წარწერებით და მცირე ზომის არქიტექტურული დეტალი ადამიანის თავის ჰორელიეფით, რომლებიც ამჟამად ახალციხის ისტორიულ მუზეუმშია დაცული.
ლიტერატურა
მარსაგიშვილი გ., ახალციხისა და ტაო-კლარჯეთის ეპარქია, ჩორჩანის წმინდა გიორგის ეკლესია, თბ., 2013, გვ. 539
ბოჭორიძე გ., „მოგზაურობა სამცხე-ჯავახეთში“, თბ., 1992, გვ. 87-88
ვაჩნაძე ნ., „სერაპიონ ზარზმელის ცხოვრება, როგორც საისტორიო წყარო“, თბ., 1975, გვ. 157
რესურსები ინტერნეტში
ადიგენის მუნიციპალიტეტის ტაძრები
ჯული ტეიმორი

ჯული ტეიმორი (დ. 15 დეკემბერი, 1952) — ამერიკელი კინოს, თეატრისა და ოპერის რეჟისორი. ცნობილია თეატრალური მიუზიკლის, „მეფე ლომის“ დადგმით. მიღებული აქვს ტონის ჯილდო, ემისა და ოსკარის ნომინაციები.
ფილმოგრაფია
1999 — „ტიტუსი“ (Titus)
2002 — „ფრიდა“ (Frida)
2007 — „სამყაროს გავლით“ (Across the Universe)
2010 — „ქარიშხალი“ (The Tempest)
რესურსები ინტერნეტში
ამერიკელი კინორეჟისორები
დაბადებული 1952
დაბადებული 15 დეკემბერი
ქაოსი

ქაოსი (< ) — ჰესიოდეს „თეოგონიაში“, უძველესი, უკიდეგანო და უნაპირო სამყაროს პირველი უფორმო სახე, ყოველგვარი სიცოცხლის პირქუში საწყისი. მისგან წარმოიშვა გეა, ტარტაროსი და ეროსი, ერებოსი (წყვდიადი) და ღამე. ღამემ და წყვდიადმა შვეს ეთერი და ჰემერა (დღე), მოგვიანებით ფილოსოფოსების მოძღვრებაში ქაოსს სხვა შინაარსობრივი დატვირთვა მიეცა, კერძოდ, მასში გულისხმობდნენ მოუწესრიგებელ მასას, რისგანაც შემდგომ სამყარო წარმოიშვა. ორფიკული მოძღვრებით, ქაოსი მარადიული დროის (ქრონოსის) ძეა. სხვა ძველი ფილოსოფოსების აზრით კი, ქაოსი პირველსაწყისი წყვდიადიდან წარმოიშვა. ცნობისმოყვარე გონების ამ ცდებმა — ჩაწვდეს არსთა სიღრმეს — პლატონის ფილოსოფიაში თვალსაჩინო ადგილი დაიჭირა. გადატანითი მნიშვნელობით, უწესრიგობა, არევდარევა.
გენეალოგიაჰესიოდე „თეოგონია“
ლიტერატურა
რესურსები ინტერნეტში
საბერძნეთის მითოლოგიური ქროონოლოგია
სქოლიო
ბერძნული მითოლოგია
Fagus orientalis

Fagus orientalis, commonly known as the Oriental beech, is a deciduous tree in the beech family Fagaceae. It is native to Eurasia, in Eastern Europe and Western Asia.
Description
Fagus orientalis is a large tree, capable of reaching heights of up to tall and trunk diameter, though more typically tall and up to trunk diameter.
The leaves are alternate, simple, and entire or with a slightly crenate margin, long and broad, with 7–13 veins on each side of the leaf (6–7 veins in F. sylvatica). The buds are long and slender, long and thick, but thicker, till , where the buds include flower buds.
The flowers are small catkins which appear shortly after the leaves in spring.
The seeds are small triangular nuts long and wide at the base; there are two nuts in each cupule, maturing in the autumn 5–6 months after pollination. The cupule differs from that of European beech (Fagus sylvatica) in having flattened, slightly leaf-like appendages at the base (which are slender, soft spines in European beech).
Taxonomy
Fagus orientalis is closely related to Fagus sylvatica (the European beech), and hybridises with it in the Balkans and northwestern Turkey. These hybrids with European Beech are named Fagus × taurica.
Distribution and habitat
The tree's natural range extends from southeastern Bulgaria's Strandja mountain range and Greece through northwest Turkey, and east to the Caucasus Mountains in Georgia and Russia, as well as the Alborz Mountains in Iran.
Use
The wood of Fagus orientalis is heavy, hard, strong and highly resistant to shock. These features makes it suitable for steam bending. The wood is also a source to fuelwood and can be used for constructions particleboard, furniture, flooring veneer, mining poles, railway tiles and paper.
See also
Caucasus mixed forests ecoregion — key species in the ecoregion
Abies nordmanniana (Nordmann fir)
References
External links
Oriental beech on Floridata
Fagus orientalis, Plants for a Future
Fagus orientalis - distribution map, genetic conservation units and related resources. European Forest Genetic Resources Programme (EUFORGEN)
orientalis
Trees of Asia
Trees of Europe
Flora of Armenia
Flora of Azerbaijan
Flora of Bulgaria
Flora of Georgia (country)
Flora of Iran
Flora of Russia
Environment of Abkhazia
მიხელბოიერნი (ვენის მეტრო)

მიხელბოიერნი (ვენის მეტრო)
მიხელბოიერნი — ვენის მეტროპოლიტენის სადგური. მდებარეობს U6 ხაზზე და შედგება 1 ბაქნისაგან. სადგური გაიხსნა 1989 წელს.
რესურსები ინტერნეტში
ვენის მეტროპოლიტენის საიტი
ვენის მეტროსადგურები
მილიონი შობისთვის

მილიონი შობისთვის — რეჟისორ ჯეიმზ ორის კომედიური კინოფილმი, რომელიც მოგვითხრობს სამი ბავშვის ისტორიას, რომლებიც აშშ-იდან კანადაში გადავიდნენ საცხოვრებლად. ფილმში მონაწილეობენ: პატრიკ სუეიზი, კამერონ ბრაიტი, მეთიუ ნაიტი, პრესტონ ლესი, კრის კატანი, ტიმ კარი და კარმენ ელექტრა.
ფილმის პრემიერა გაიმართა კანადაში 2007 წელს. აშშ-ში ფილმის პრემიერა გაიმართა 2008 წელს.
ფილმის გადაღება ძირითადად მიმდინარეობდა სავაჭრო ცენტრ West Edmonton Mall-ში.
საშობაო განწყობა მას შემდეგ იწყება, როდესაც 12 წლის ბრაიანი და 6 წლის მერი მაღაზიაში ფულით სავსე ჩანთას იპოვიან; ერთი შეხედვით მათ ცხოვრებაში ყველაფერი დალაგდა. ორი ბავშვი, დიდი მაღაზია, მილიონი ჯიბეში.
რესურსები ინტერნეტში
სქოლიო
2007 წლის ფილმები
ზემო ცხირი

ზემო ცხირი — სოფელი აფხაზეთის ავტონომიურ რესპუბლიკაში, გალის მუნიციპალიტეტში. 2008 წლიდან ოკუპირებულია რუსეთის ფედერაციის მიერ
ლიტერატურა
სქოლიო
მზიურის თემის სოფლები
ბალატონის მთიანეთის ეროვნული პარკი

ბალატონის მთიანეთის ეროვნული პარკი — ეროვნული პარკი უნგრეთში. 1997 წელს დაარსებული დაცული ეკოლოგიური სისტემა, რომელიც მოიცავს მიმდებარე ბალატონის მთიანეთის მიმდებარე ტერიტორიას (ბალატონის ტბის ჩრდილოეთით). დაარსდა უკვე დაცული ტერიტორიების კავშირით, რომელიც არსებობდა ცალკედ დიდი ხნის განმავლობაში. ბალატონის მთიანეთის ეროვნული პარკი ფართობი შეადგენს 56 997 ჰექტარს და ძირითადად შედგება ექვსი ლანდშაფტის დაცვის სფეროებიდან. ეროვნული პარკის სათაო ოფისი მდებარეობს ქალაქ ვესპრემში, რომელიც უდიდესი ქალაქია ბალატონის ტერიტორიაზე.
ტიჰანის ნახევარკუნძული
1952 წელს უნგრეთში შეიქმნა პირველი დაცული ლანდშაფტი ყველაზე მიმზიდველ, ყველაზე მრავალფეროვან და მეცნიერულად საუკეთესოდ გამოკვლეულ ფართობზე ქვეყანაში. იგი მოიცავს 1 562 ჰექტარს, რომლის 195 ჰექტარი არის უაღრესად დაცული. უნგრეთის ბალატონის ლიმნოლოგიის კვლევითი ინსტიტუტის თანამშრომლებმა, რომელიც დაარსდა 1927 წელს ტიჰანიში (ვესპრემის მედიე) — რომელიც სწავლობდა არა მხოლოდ ბელატონის ტბას, არამედ გააკეთა ვრცელი კვლევა ტიჰანის ნახევარკუნძულზე. შედეგად, ასობით პუბლიკაცია შეეხო მის გეოლოგიას, ფლორითა და ფაუნით. ყველა კვლევამ მხარი დაუჭირა, რომ მიენიჭა დაცვა ამ ტერიტორიას.
გალერეა
რესურსები ინტერნეტში
ბალატონის მთიანეთის ეროვნული პარკი
ბალატონის მთიანეთის ეროვნული პარკი - უნგრულად აღწერა
სქოლიო
უნგრეთის ეროვნული პარკები
ვიკინგები (რომანი)

ვიკინგები (რომანი)
„ვიკინგები“, ასევე ცნობილია, როგორც „საგა ვიგდასსა და ვიგა-ლიოტზე“ — ნობელის პრემიის 1928 წლის ლაურეატის, ნორვეგიელი მწერლის სიგრიდ უნსეტის რომანი. პირველად 1909 წელს გამოიცა. ქართულ ენაზე ითარგმნა 2010 წელს.
„ვიკინგები“ X-XI საუკუნეების ნორვეგიისა და ისლანდიის ცხოვრების ამსახველი ისტორიული რომანია, რომელიც უძველესი ისლანდიური საგების სტილით ტრაგიკული სიყვარულისა და შურისძიების შემზარავ ამბავს მოგვითხრობს.
რესურსები ინტერნეტში
გუნარის ქალიშვილი
სიგრიდ უნსეტის ნაწარმოებები
1909 წლის რომანები
პარკანი (სოროკის რაიონი)

პარკანი (სოროკის რაიონი)
პარკანი — სოფელი მოლდოვაში, სოროკის რაიონში. მდებარეობს ზღვის დონიდან 216 მეტრზე. 2004 წლის მონაცემებით, მოსახლეობა 979 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
სოროკის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
სოროკის რაიონის სოფლები
წიგნი მეოთხე მეფეთა

წიგნი მეოთხე მეფეთა (‎‎) — ძველი აღთქმის ერთ-ერთი წიგნი.
ბიბლიის წიგნ „მეოთხე მეფეთაში “ მოთხრობილია 29 მეფის შესახებ, ამ მეფეთაგან 12 ჩრდილოეთ სამეფოზე, ისრაელზე, მმართველობდა, ხოლო 17 სამხრეთ სამეფოზე, იუდაზე. ამ წიგნში აგრეთვე მოთხრობილია წინასწარმეტყველების ელიას, ელისესა და ესაიას მოღვაწეობის შესახებ. „მეოთხე მეფეთაში“ ისტორია ზუსტი ქრონოლოგიური თანმიმდევრობით არ არის მოცემული, მაგრამ იგი მთავრდება სამარიისა და ისრაელის განადგურების აღწერით. სულ „მეოთხე მეფეთა“ მოიცავს 340-წლიან პერიოდს, რომელიც ძვ. წ. 920 წლიდან იწყება და ძვ. წ. 580 წლით მთავრდება.
ლიტერატურა
„ქრისტიანობის ლექსიკონი“ (პიერო პეტროზილო), თბილისი, სულხან-საბა ორბელიანის სასწავლო უნივერსიტეტის გამომცემლობა, 2011 წელი.
რესურსები ინტერნეტში
ძველი აღთქმის წიგნები
ძველი აღთქმა, მცხეთური ხელნაწერის მიხედვით
აუდიო–ვერსია
ძველი აღთქმის წიგნები
en:Books of Kings
ჩუმათელეთი

ჩუმათელეთი — ყოფილი სოფელი ხაშურის მუნიციპალიტეტში, მდებარეობს ლიხის ქედის აღმოსავლეთი კალთის ძირას. ზღვის დონიდან 860 მეტრზე, ხაშურიდან 9 კმ. ამჟამად დაბა სურამის უბანია.
ლიტერატურა
სურამი
შიდა ქართლის მხარის ისტორიული სოფლები
უეფა-ს ევროპა ლიგა 2018 ფინალი

უეფა-ს ევროპა ლიგა 2018 ფინალი
უეფა-ს ევროპა ლიგის 2018 წლის ფინალი — უეფა-ს ევროპა ლიგის 2017-18 წლების სეზონის ფინალური მატჩი. ევროპის რანგით მეორე ტურნირის რიგით 47-ე, ხოლო ევროპა ლიგის — მე-9 ფინალი. რომელიც ლიონში სტადიონ „ლუმერზე“ გაიმართა, ერთმანეთს „ატლეტიკო მადრიდი“ და „მარსელის ოლიმპიკი“ დაუპირისპირდნენ. „ატლეტიკომ“ შეხვედრა ანგარიშით 3-0 მოიგო.
გუნდები
სტადიონი
2016 წლის 9 დეკემბერს ნიონში, შვეიცარიაში გადაწყდა, რომ ფინალს ქალაქ ლიონის სტადიონი „ლუმერი“ უმასპინძლებდა.
გუნდების გზა ფინალამდე
ფინალამდე
ელჩი
მატჩის ელჩად დაინიშნა ფრანგი ვეტერანი ფეხბურთელი ერიკ აბიდალი, რომელიც სამი სეზონის განმავლობაში იცავდა ფრანგული „ლიონის“ ღირსებას, მოგვიანებით კი „ბარსელონას“ რიგებში ყოფნისას, ორი უეფა-ს ჩემპიონთა ლიგის თასი მოიგო.
გახსნის ცერემონია
ფრანგ დიჯეითა დუეტმა „Ofenbach“ მიიღო მონაწილეობა ფინალის გახსნის ცერემონიაზე.
ფინალი
სქოლიო
უეფა-ს ევროპა ლიგა
ბინდი (2008 წლის ფილმი)

ბინდი (2008 წლის ფილმი)
ბინდი — 2008 წლის ამერიკული რომანტიკული ფილმი. მისი რეჟისორია კეტრინ ჰარდვიკი. ფილმი ეფუძნება რომანს „ბინდი“, რომლის ავტორია სტეფანი მეიერი. ფილმში მთავარ როლებს ასრულებენ კრისტენ სტიუარტი და რობერტ პეტინსონი.
ფილმის სლოგანია „when you can live forever, what do you live for?“ (ქართულად „თუკი სამუდამოდ ცხოვრება შეგიძლია, რისთვის ცხოვრობ?“)
სიუჟეტი
17 წლის ბელა მამამისთან (ჩარლი) პატარა ქალაქ ფორქსში ჩამოდის, იმიტომ რომ დედის (რენე) ახალი ქმარი (ფილი) ბეისბოლისტია და ხშირი მოგზაურობა უწევს. ფორკსში ის გაიცნობს საიდუმლოებებით აღსავსე ოჯახს - კალენებს. ბელა შეიტყობს რომ კალენები ვამპირები არიან. მათ ადამიანის სისხლზე უარი თქვეს და ცხოველების სისხლით იკვებებიან. ბელას და ედვარდს ერთმანეთი შეუყვარდებათ. ედვარდი ბელას ოჯახის წევრებს გააცნობს. მას გოგონა ბეისბოლზე მიჰყავს, სადაც შეხვდებიან სამ ვამპირს. ერთ-ერთი მათგანი, ჯეიმზი ბელაზე ნადირობას იწყებს. კალენების ოჯახი იცავს ბელას და საიმედოდ გადამალავს მას ჯექსონვილში. ჯეიმზი მაინც გაიგებს ბელას ადგილსამყოფელს და მის მოსაკლავად მიდის. ის დააშინებს ბელას დედის მოკვლით და აიძულებს საბალეტო სტუდიაში შეხვედრას. ედვარდი მოკლავს ჯეიმზს და გადაარჩენს ბელას. ბოლოს, როცა ბელა და ედვარდი სკოლის დასრულების აღსანიშნავ წვეულებაზე ცეკვავენ, ვიქტორია (ჯეიმზის შეყვარებული) მათ ფანჯრიდან უყურებს.
როლებში
კალენები
ედვარდ კალენი - რობერტ პატინსონი
კარლაილ კალენი - პიტერ ფაჩინელი
ესმე კალენი - ელისაბედ რიზერი
როზალი კალენი - ნიკი რიდი
ემეტ კალენი - კელან ლატსი
ელის კალენი - ეშლი გრინი
ჯასპერ კალენი - ჯექსონ რეტბონი
ადამიანები
ბელა სუონი - კრისტენ სტიუარტი
ჩარლი სუონი - ბილი ბერკი
ჯეიკობ ბლექი - ტეილორ ლოტნერი
ბილი ბლექი - გილ ბირმინგემი
ჯესიკა სტენლი - ანა კენდრიკი
ანჟელა უებერი - კრისტიან სერატოსი
მაიკლ ნიუტონი - მაიკლ უელში
ერიკ იორკი - ჯასტინ ჩონი
მაწანწალა ვამპირები
ჯეიმზი - კემ ჯიგანდეტი
ვიქტორია - რაშელ ლეფევრე
ლორანი - ედი გატერი
მუსიკა
სქოლიო
რესურსები ინტერნეტში
ბინდი(ინგლისური)
2008 წლის ფილმები
ამერიკული ფილმები
ბინდი (ფილმების სერია)
LOUDspeakers

LOUDspeakers — ქართული როკ-ჯგუფი. ჩამოყალიბდა 2009 წელს.
ისტორია
ჯგუფი შეიქმნა 2009 წელს. დამაარსებელი წევრები იყვნენ ალეკო დოლიძე (კლავიში) და ლევან ცხვარაძე (გიტარა, ვოკალი). ამავე წელს ჯგუფს შეუერთდა ბას-გიტარისტი ლევან მამალაძე. ამის შემდეგ ჯგუფმა რამდენიმე დემო ჩანაწერი გააკეთა კოტე კალანდაძის სტუდიაში. მათ შორის იყო Time To, In This World, Higher და Questions.
პირველი კონცერტი LOUDspeakers-მა თბილისის როკ-კლუბში გამართა, 2010 წლის 30 იანვარს; დრამზე სანდრო ჟღენტმა დაუკრა.
ამის შემდეგ ჯგუფი აგრძელებს ჩანაწერების კეთებას კოტე კალანდაძესთან. გამოიცვალა რამდენიმე დრამერი (ოთარ გურგენიძე, ზურა მჭედლიშვილი) სანამ საბოლოოდ, 2010 წლის მაისში, დათო ცომაია არ შეუერთდა.
აღნიშნული შემადგენლობით ჯგუფი კონცერტზე პირველად 2010 წლის 7 ივლისს წარდგა, მოძრაობის თეატრის ეზოში. ამის შემდეგ ჯგუფმა აქტიური საკონცერტო მოღვაწეობა დაიწყო. LOUDspeakers-მა მონაწილეობა ასევე მიიღო Altervision 2010/Newcomers-ზე, სადაც ის ერთ-ერთ გამარჯვებულად დაასახელეს. პირველი სოლო-კონცერტი 2011 წლის თებერვალში მაგთი კლუბში გაიმართა. ეს ბოლო კონცერტი იყო, სადაც ჯგუფთან ერთად მისი ერთ-ერთი დამაარსებელი ალეკო დოლიძე უკრავდა.
იმავე წლის აპრილში, ალეკო დოლიძე ჯგუფიდან წავიდა პირადი მიზეზების გამო. მიუხედავად ამისა, LOUDspeakers-ს არ შეუწყვეტია მუშაობა და დაახლოებით 2 თვის შემდეგ კლავიშის ვაკანტურ პოზიციაზე სანდრო წიკლაური აიყვანა.
საბოლოო შემადგენლობა მსმენელის წინაშე პირველად Tbilisi Open Air 2011-ზე წარდგა.
ჯგუფი ხშირად უკრავს საქართველოში ჩატარებულ ფესტივალებზე (მათ შორის Tbilisi Open Air და OASIS Festival Mtskheta 2013)
2015 წლის მარტში გამოვიდა ჯგუფის მეორე ალბომი „Lighthouse“.
დისკოგრაფია
სტუდიური ალბომები
Lighthouse (2015)
რესურსები ინტერნეტში
ოფიციალური გვერდი Facebook-ზე
soundcloud-ზე
სქოლიო
ქართული როკ-ჯგუფები
ქართული ალტერნატიული ჯგუფები
2009 წელს ჩამოყალიბებული ჯგუფები
Ayabaca District

Ayabaca District is one of ten districts of the province Ayabaca in Peru.
References
ბენმორე

ბენმორე — ტბა ახალ ზელანდიაში, სამხრეთ კუნძულზე, კენტერბერის რეგიონში. იგი ხელოვნურად შეიქმნა 1960-იან წლებში, ბენმორეს კაშხლის მშენებლობისას. ფართობი დაახლოებით 75 კმ²-ია.
ძირითადი ჩამდინარე მდინარეები ოჰაუ, პუკაკე და ტეკაპო.
იხილეთ აგრეთვე
ახალი ზელანდიის ტბების სია
რესურსები ინტერნეტში
Map of Waitaki District showing Lake Benmore bordering the Mackenzie and Waimate Districts
ახალი ზელანდიის ტბები
Gori

Gori may refer to:
Places
Gori, Burkina Faso
Gori, Chad
Gori, Georgia
Gori District, Georgia
Gori shola, India
Gori River, India
Lake Gori, Iran
Gori, Benin
History
Goguryeo, also called Gori
Goryeo, also called Gori
Takri Kingdom, also called Gori
People
Gori (surname)
Gori (comedian) (born 1972), stage name of the Japanese comedian Toshiyuki Teruya
Gori, bass guitarist in the Japanese rock band Back-On
Gori, a short form for Gorilla, used as a nickname in Japan, in both well-meaning and derogatory ways depending on context
Gori (actress), Pakistani former actress.
Gori (footballer) (born 2002), Spanish footballer
Music and entertainment
Gori (album), a 2002 album by A Band of Boys
Gori: Cuddly Carnage, an upcoming 2023 video game by Angry Demon Studio
See also
Gauri (disambiguation)
Gouri (disambiguation)
Gory (disambiguation)
Gora (disambiguation)
Ghori (disambiguation)
Jouri, an Arabic female name
სენლიე

სენლიე — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ორენსეს პროვინციის რიბეიროს კომარკის შემადგენლობაში. ფართობი — 29 კმ². მოსახლეობა — 1100 კაცი (2020 წ.).
იხილეთ აგრეთვე
ორენსეს მუნიციპალიტეტები
რესურსები ინტერნეტში
სენლიეს მუნიციპალიტეტის ოფიციალური საიტი
სქოლიო
ორენსეს მუნიციპალიტეტები
ორენსეს ქალაქები
SG-1000

SG-1000 (იაპ:エスジー・セン) აგრეთვე ცნობილი როგორც Sega Computer Videogame SG-1000 — კარტრიჯული სახლის ვიდეო თამაშების კონსოლი, შექმნილი იაპონური კომპანია Sega-ს მიერ. გამოვიდა იაპონია, ავსტრალია, ესპანეთი, იტალიასა და სხვა ქვეყნებში. ეს იყო სეგას პირველი მცდელობა სათამაშო ბაზარზე შესვლისა, რამაც საფუძველი ჩაუყარა ამავე კომპანიის მიერ შექმნილ წარმატებულ კონსოლ Sega Master System-ს. SG-1000-ის გამოსვლა დაემთხვა Nintendo-ს Family Computer-ის (შემოკლებით Famicom) გამოშვებას იაპონიაში. გარკვეული ხნის შემდეგ სეგამ გამოსცა ის სხვადასხვა სახეშეცვლილი ფორმით: SC-3000, ცნობილი, როგორც Sega Personal Computer SC-3000, ჩაშენებული კლავიატურით, SG-1000 II (エスジー・セン・ツ), ასევე ცნობილი SG-1000 Mark II-ით, გამოსული 1984 წლის 31 ივლისს.
SG-1000-ის თამაშების ბიბლიოთეკა მოიცავდა 68 სტანდარტულ კარტრიჯს და 29 სეგას ბარათს (Sega Card). თითოეული თამაში თავსებადი იყო ყველა მოდელზე. თვდაპირველი ფასი შეადგენდა 15,000 იაპონური იენა. SG-1000 და SG-1000 II-ის მოდელებს გააჩნდათ 8 ბიტიანი Zilog Z80-ის ცენტრალური პროცესორი 3.58 მჰც ტაქტური სიხშირით, ხოლო SC-300-ს — 4 მჰც, ვიდეო პროცესორი Texas Instruments TMS9928A 16 ფერის მხარდაჭერით, ხმის პროცესორი Texas Instruments SN76489, 1 კილობაიტიანი ოპერატიული მეხსიერება და 2 კილობიტი ვიდეო RAM.
კონსოლი წარუმატებელი აღმოჩნდა კომერციულად. ამის მთავარი მიზეზი გახდათ ის, რომ Famicom-სა და იმ დროში არსებულ სხვა სისტემებს გააჩნდათ უფრო მძლავრი აპარატული უზრუნველყოფა ვიდრე SG-1000-ს, ასევე ერთ-ერთ მიზეზად იქცა 1983 წლის ვიდეო თამაშების კრიზისი. მიუხედავად ამისა, კონსოლმა შეძლო მცირე გავლენის მოხდენა ვიდეო თამაშების ინდუსტრიაზე და განაპირობა მისი მემკვიდრის, Master System-ის წარმატება.
გალერეა
იხილეთ აგრეთვე
Master System
Mega Drive
Sega Saturn
Dreamcast
რესურსები ინტერნეტში
Sega-Retro
Sega Game 1000 Specification
Sega SC-3000H hardware notes
სქოლიო
სახლის ვიდეო თამაშების კონსოლები
მესამე თაობის ვიდეო თამაშების კონსოლები
სეგას კონსოლები
1980-იანების სათამაშოები
1983 წელს წარმოდგენილი პროდუქტები
1984 წელს წარმოდგენილი პროდუქტები
ავთო კაპანაძე

ავთო კაპანაძე (დ. 16 მაისი, 2002) — ქართველი ფეხბურთელი. საჩხერის „ჩიხურას“ მეკარე. პირველი მატჩი კარიერაში 2020 წელს ჩაატარა
რესურსები ინტერნეტში
ეროვნული ლიგის ოფიციალური ვებგვერდი
დაბადებული 16 მაისი
დაბადებული 2002
საჩხერის ჩიხურას ფეხბურთელები
ქართველი ფეხბურთელები
ა
ახმეროვო (იშიმბაის რაიონი)

ახმეროვო (იშიმბაის რაიონი)
ახმეროვო — სოფელი რუსეთში, ბაშკირეთში, იშიმბაის რაიონში. მიეკუთვნება იშეევის სოფსაბჭოს. რაიონულ ცენტრ იშიმბაიდან განლაგებულია 32 კილომეტრში, ხოლო უახლოეს რკინიგზის სადგურ სტერლითამაქიდან 21 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 984 ადამიანი.
სქოლიო
იშიმბაის რაიონის სოფლები
აგარა (ორთაბათუმის თემი)

აგარა (ორთაბათუმის თემი)
აგარა — სოფელი საქართველოში, აჭარის ავტონომიურ რესპუბლიკაში, ხელვაჩაურის მუნიციპალიტეტში, ორთაბათუმის თემში. მდებარეობს მდინარე ყოროლისწყლის მარჯვნივ, ზღვის დონიდან 200 მეტრზე, შავი ზღვიდან 5 კმ. 2014 წლის აღწერის მონაცემებით სოფელში ცხოვრობს 672 კაცი. სოფელში არის საჯარო სკოლა.
დემოგრაფია
ლიტერატურა
სქოლიო
ხელვაჩაურის მუნიციპალიტეტის სოფლები
Dorylus burmeisteri

Dorylus burmeisteri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorylus-ს გვარიდან. მიეკუთვნება Dorylinae-ს ქვეოჯახს..
სქოლიო
ჭიანჭველები